CELEX: 32005D0886
Language: mt
Date: 2005-12-09 00:00:00
Title: 2005/886/KE: Deċiżjoni tal-Kummissjoni tad- 9 ta’ Diċembru 2005 li tirrilaxxa lil Ċipru u lil Malta milli japplikaw id-Direttiva tal-Kunsill 2002/54/KE fuq il-bejgħ fis-suq taż-żerriegħa tal-pitravi (innotifikata taħt dokument numru C(2005) 4756) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               667
            
         DEĊIŻJONI TAL-KUMMISSJONI
   tad-9 ta’ Diċembru 2005
   li tirrilaxxa lil Ċipru u lil Malta milli japplikaw id-Direttiva tal-Kunsill 2002/54/KE fuq il-bejgħ fis-suq taż-żerriegħa tal-pitravi
   (innotifikata taħt dokument numru C(2005) 4756)
   (It-testi bil-Ġrieg u bil-Malti biss huma awtentiċi)
   (Test b’rilevanza għaż-ŻEE)
   (2005/886/KE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2002/54/KE ta' l-13 ta' Ġunju 2002 dwar il-bejgħ fis-suq taż-żrieragħ tal-pitravi (1), u b'mod partikolari l-Artikolu 30a tagħha,
   Wara li kkunsidrat it-talbiet mressqa minn Ċipru u minn Malta,
   Billi:
   
               (1)
            
            
               Id-Direttiva 2002/54/KE tistipula ċerti dispożizzjonijiet għall-bejgħ fis-suq taż-żerriegħa tal-pitravi. Id-Direttiva tipprevedi wkoll, li suġġett għal ċerti kundizzjonijiet, l-Istati Membri jistgħu jiġu rilaxxati għal kollox jew parzjalment mill-obbligu li japplikaw din id-Direttiva.
            
         
               (2)
            
            
               Iż-żerriegħa tal-pitravi normalment mhix imkabbra jew mqiegħda fis-suq f’Ċipru u f’Malta. Barra minn hekk, it-tkabbir tal-pitravi huwa ta’ importanza eknomika minima fil-pajjiżi msemmija fuq.
            
         
               (3)
            
            
               Sakemm jibqgħu dawk il-kundizzjonijiet, l-Istati Membri rilevanti għandhom jiġu rilaxxati mill-obblligu li japplikaw id-Direttiva tal-Kunsill 2002/54/KE għall-materjal in kwistjoni.
            
         
               (4)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar iż-Żrieragħ u l-Materjal ta' Propagazzjoni għall-Agrikoltura, l-Ortikultura u l-Foresterija,
            
         ADOTTAT DIN ID-DEĊIŻJONI:
   Artikolu 1
   Ċipru u Malta huma b’dan rilaxxati mill-obbligu li japplikaw id-Direttiva tal-Kunsill 2002/54/KE bl-eċċezzjoni ta’ l-Artikolu 20
   Artikolu 2
   Din id-Deċiżjoni hija indirizzata lir-Repubblika ta’ Ċipru u lir-Repubblika ta’ Malta.
   
      Magħmul fi Brussell, nhar id-9 ta’ Diċembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 193, 20.7.2002, p. 12. Direttiva kif emendata l-aħħar bid-Direttiva 2004/117/KE (ĠU L 14, 18.1.2005, p 18).